DESPRE CĂLUGĂRIE 



în ce priveşte dorul de călugărie, asta este cel mai mare lucru, frate. Vezi, nu 
trebuie sa te duci socotind numai câ e bine. Ci dintr-o înalta socotin-ţâ. Trebuie sa te 
duci dintr-o necesitate sufleteasca. Aşa cum, într-un fel, apar simptomele acelea de 
nebunie pentru Hristos. Şi cu un nebun nu te poţi înţelege. El una şi buna ştie: „Mâ 
duc pentru Hristos". 

Câci se spune, spun Evangheliile în tot felul: Cine nu ia crucea şi nu-Mi urmează 
şi nu lasă tata şi mama şi soţ ori soţie, acela nu Mo iubeşte. Chiar în Evanghelia de 
astăzi, spunea câ unii se fac pe sine fameni pentru împărăţia cerurilor. Adică, 
înfrânarea de la plăceri. 

Aşa că intrarea în mănăstire este intrare în cer. E o lume mai puţin ca lumea. 
Din contră: deşi călugării sunt oameni şi ei, au, însă, rânduieli unde trebuie să-şi 
taie voia. Şi nu e uşor, bineînţeles. Vezi, eu v-am spus de atâtea ori: dacă te duci la 
mănăstire nu te duci ca să găseşti neapărat mănăstirea. Să faci tu mănăstire! Să 
duci o viaţă aşa cum trebuie. Şi asta înseamnă că tu faci mănăstire. Sunt voturile 
călugăreşti, tăierea voii. Mai ales, asta trebuie să o faci cu dragoste, şi neapărat 
trebuie făcută. Ăsta ar putea să fie punctul care ar caracteriza viaţa unui călugăr 
bun - tăierea voii. 

Ei, vor veni şi restul: curăţenia şi sărăcia. Nu că n-ai voie să mânuieşti bani. Să 
nu te stăpânească ideea de bogăţie. Să ai un ban şi să-l dai dincolo, e altceva. Şi, de 
asemenea, viaţa de curăţie trebuie privită şi ea în tot felul. Trebuie tăiate imediat 
gândurile care vin, căci gândurile vin până la moarte. Nune lasă. 

Aşa că, dacă ţi-ar ajuta bunul Dumnezeu să ajungi, căci mai ai, într-un fel, o 
experienţă duhovnicească. Dar nu te duce la mănăstire cu gândul că mai ştii ceva. 
înţelegi! Acolo te duci să te smereşti, lucru pe care nu l-ai ştiut până acum. Acolo te 
smereşti cu orice chip. în faţa oricui. Lasă-I aşa slab cum este! Dacă el îţi porunceşte, 
tu asculţi. Căci tu asculţi de Hristos şi plată îţi dă Hristos. Poate că nici acela care-ţi 
porunceşte nu-şi dă seama de ce servici mare îţi face, poruncin-du-ţi. Nu 
interesează. Merge pe un program, merge pe nu-ştiu-ce, dar tu te mântuieşti. 

Aşa că mergerea la mănăstire este cel mai de vârf lucru din Sfânta Scriptură şi 
asigurător pentru venirea morţii. Te scoli cu linişte, te culci cu linişte, căci e mila lui 
Dumnezeu cu tine. N-ai fost nepăsător şi ai plecat. Dar nu-i destul: trebuie să 
împlineşti nişte condiţii. Nu te duci acolo să faci ce ştii tu, sâ-i spui la unul şi la 
altul. 

Aşa că dacă ai mai citit, nu te opreşte nimeni să citeşti mai departe. Să faci 
ascultări oricât de neînsemnate, aşa-zise josnice. Cum zic unii: „la coada vacii". 



Acestea le faci cu plăcere. Ca nu vei sta într-un loc. Te vor pune la diferite ascultări. 
Depinde şi de mănăstirea unde te duci. Dar oriunde te-ai duce, te vei numi frate. 
Dar sâ fii câlugâr. Du-te cu gândul sa faci mănăstire. Dar lucrul acesta sâ-l faci. 



Ce trebuie făcut când primesc ascultări la care nu mă pricep sau nu le înţeleg? 

- Nu trebuie sâ pui condiţii, sâ te duci acolo sâ faci unele şi unele sâ nu le faci. 
Chiar daca nu le înţelegi, le faci aşa cum îţi spune. Câci s-a obişnuit sâ se dea la 
începâtori lucru de începâtori, e bine. Dar nu totdeauna a dat rezultate. Trebuie sâ-l 
pui în tema cu adevârul lucrurilor celor mai înalte. Şi, bineînţeles, el singur sâ 
pâşeascâ spre ele. Trebuie sâ-l încunoştiinţezi pe începâtor şi despre valorile cele 
mari. Nu sâ-l laşi: „Stai cu mama aci, pânâ s-o coace turtica, nu-ştiu-ce; sâ-ţi dea 
mama sâ mânâncil" Nu. Astea sunt lucruri mireneşti. Te duci cu gândul mântuitor 
cu orice chip. 

Şi una şi buna sâ-ţi fie: smerenia sâ nu-ţl llpseascâ, frate, câ dacă ţi-a lipsit 
smerenia, ţi-a lipsit harul lui Dumnezeu. Nu eu zic; şi e mare adevâr: avem nevoie 
de harul lui Dumnezeu cât mai mult. Şi ne dâ, într-adevâr din destul daca noi avem 
poziţia primirii harului. Sâ-ţi ajute Maica Domnului! 



Se spune undeva că în vremuri de ispită, într-o mănăstire de 100 de călugări, nu se 
ştie dacă va fi unul care se va mântui. Cum vedeţi aceasta? 

- Aceasta este o pârere izolata de adevârul adevârat al vieţii câlugârilor. Poate sâ 
vorbeascâ de la sine. Eu nu sunt de pârerea aceasta. Poate se întâmpla sâ nu se 
mântuiascâ nici unul, sau sâ se mântuiascâ toţi. Dar chiar sâ nu se mântuiascâ nici 
unul, e mai greu de crezut. Deşi, daca a intrat o blestemăţie peste toţi, acolo, o 
boala, o patima grea este posibil, dar nici chiar aşa cum spui. Pentru câ un câlugâr, 
şi daca greşeşte, se redresează imediat. Sau mai repede decât un laic. 

Exista un cuvânt, tot în Pateric, unde e întrebat Sfântul Ishiron: „Noi ce-am 
fâcut?" Zice: „Noi poruncile Domnului le-am pâzit". Ceea ce înseamnă mare lucru. 
Cu adevârat au fost păzite. „Dar cei de după noi?" „Aceia, zice, la jumătatea lucrului 
nostru vor fi". „Dar cei ai veacului din urmă, ce?" „Aceia nicidecum lucrare nu vor 
avea. în schimb, ei vor fi ispitiţi. Şi care din ei vor răbda până la sfârşit, mai mari 
decât noi şi decât părinţii noştri se vor chema în împărăţia cerurilor". 

Vedeţi? Cum pot atunci sâ spun despre nişte călugări că nu se mântuiesc, dacă, 
în sfârşit, trăiesc istoric, o vreme de ispitire? E foarte greu să vorbeşti lucrul acesta. 
Se duc în mănăstire cu gândul, bineînţeles, al mântuirii. Greşeşte? Se ridică, pentru 
câ au poziţia cea mai bună, ca nişte inşi care ţin cuvântul cel mai de vârf al 
Scripturii. în sfârşit, au avut curajul şi s-au dus. Ca sâ spun câ îşi vor pierde 
mântuirea, e mai greu. Şi aşa e posibil. Dar lucrul acesta nu-l putem afirma cu 
siguranţă. Da! 



Un părinte, Stratonic, zice, în cartea Cuviosului Siluan, câ monahii vor lucra la 
mântuirea lor în haine civile. Credeţi câ e vremea aceea? 

- Eu cred câ nu. Mai sunt destui călugări care au fost scoşi şi au râmas prin lume, 
cu hotărârea sâ duca o viaţa de câlugârie în haine civile. N-a fost decretul? Şi erau 
mulţi pe afara, în haine civile! Chiar clerici. Erau în haine civile şi se mântuiau. Nu 
se pune problema. 

Noi ne-am trâit momentul asta. E posibil sâ fie o prigoana şi mai mare, sâ-i 
scoatâ în haine civile. Dar ei nu se vor lâsa de viaţa lor, de fâgâduinţele lor. Şi vor 
ţine cont şi de anumite reguli ale neputinţelor în lume. Aşadar, vor fi sinceri. Daca 
vor râmâne sinceri, sigur vor fi pe poziţia fâgâduinţelor monahale. 



în Pateric se spune câ un pârinte îl sfâtuia pe fiul lui, câ, daca vede un ucigaş, sâ 
mintâ şi sâ-l ascundâ. Credeţi câ azi se mai poate urma sfatul acela? 

- E valabil oricând. însâ un pârinte - daca faci caz de lucrul acesta; e un lucru 
spus, dar îl repet -, a zis aşa, ca sâ le poatâ atrage atenţia la câlugâri: „Daca nu ştii 
sâ minţi, nu te mântuieşti". Şi atunci câlugârii au sârit: „Cum aşa, pârinte? Sâ 
minţi? Câ minciuna e a diavolului". Atunci el a spus aşa: „Uite, vâ dau un exemplu: 
daca un prigonit, pentru câ a fost râufâcâtor, se ascunde în chilia ta, în pustie sâ 
zicem, şi vine potera dupâ el, tu n-o sâ-l dai la moarte. Spui câ nu-i acolo. Nu-i 
acolo. Şi atunci, dupâ ce pleacâ potera, tu îi spui: «Eu la moarte nu te-am dat. Acum 
du-te şi râspunde de faptele tale!» 

Pentru câ dacâ-l dâdea la moarte, pentru lucrul acesta, diavolul, ar fi sârit pe el, 
zicând: «Ai dat om la moarte? Nu mâ intereseazâ! Ai dat om la moarte!» Câci avem 
de-a face cu un duşman foarte necinstit. Adicâ nu ţi-ai pus sufletul pentru fratele 
tâu, nenorocit cum este. Şi el trebuie ajutat. Şi atunci fapta aceasta a pustnicului l-a 
folosit pe acela, câ era viaţa lui. Şi atunci, acela, pe undeva, în adâncul lui, lua 
măsuri de îndreptare". 

Şi vâ spun, chiar daca n-ar fi aşa fapta asta, ţinând de porunca iubirii, câ trebuie 
sâ-i iubim şi pe vrâjmaşi, pe râufâcâtori, dar ca strategie, lucrarea diavolului este 
foarte primejdioasa. Câci te acuza foarte puternic, fârâ explicaţii: „Ai dat om la 
moarte!" Nu puteai sâ spui altfel, câci cu dracul nu trebuie sâ ai explicaţii, la numai 
faptul, aşa cum este. Şi atunci trebuie ţinut cont tot de legile mari, ca sâ poţi sâ-l tai 
pe acest diavol. 



Tot în Pateric era un pârinte la care au venit tâlharii şi el Ie-a dat tot ce avea, mai 
puţin un vas. Şi când au vrut sâ ia şi vasul acela, i-a trântit la pâmânt. Cum 
trebuie sâ intervinâ un câlugârîn situaţii din acestea? 

-în situaţia asta a aparat un lucru sacru. O fi fost vreun potir, ceva. Un lucru 
sacru, dâruit lui Dumnezeu. Şi aici, foarte bine se zice: „Daca fratele tâu îţi scoate 
un ochi, nu te supâra, câ degeaba te superi; daca îţi taie mâna degeaba te superi. 
Dar daca se leagâ de Hristos, mânie-te tare!" Adicâ se legase de lucrul acela, care 



era sacru, care era în slujba lui Dumnezeu, şi atunci, el, ca sa apere adevărul, sa 
apere pe Hristos, s-a mâniat tare. 



Să zicem că este un conflict. Ava Pimen, din Pateric, i-a lăsat pe fraţi să se bată 
până la sânge. Dar ştiu de un caz când aţi intervenit pentru un părinte şi l-aţi 
scăpat dintr-o înfruntare. Cum trebuie pusă problema? 

-Adevărul e ca depinde de la caz la caz. Nu se poate exemplifica printr-un caz de 
generalizare. Trebuie sa intervii. 

Eu, acum, într-adevâr, am aparat un părinte de la Sihăstria - îl chema Mina - care 
era schimnic şi foarte trăitor, l-am apărat în biserică, când nişte tineri îl trăgeau de 
camilafcă şi îl sustrăgeau de la rugăciune. Şi el se tot întorcea şi se uita. Şi când a 
văzut că eu îl apăr m-a ţinut minte. 

într-o altă împrejurare l-am luat de braţ pe Părintele Mina, că trebuia să facem 
nişte procesiuni cu aghiasmă mare şi cu sfântul artos, peste câmpii. L-am luat de 
braţ, că era mai bătrâior. Pe mine mă chema atunci fratele Anghel. Stareţ era 
Părintele Cleopa. 

Eu m-am dus acolo după ani de zile, când eram călugărit şi preoţit şi ne-am 
întâlnit prin pădure pe acolo, când mergeam cu Părintele Cleopa, cu acest părinte. 
Mina. Şi când l-am văzut, îi zic: „Blagosloveşte, părinte! Mă mai pomeneşti, 
părinte?" „Da, măi, da. Uite, uite!" Şi mi-a arătat o hârtie ruptă, tocită de atâta 
folosit, şi unde scria „Fratele Anghel". Zic: „Părinte, acuma mă cheamă Arsenie". 
Dar el: „Arsenie, Arsenie, Arsenie, Arsenie!" Memora, ca să mă ţină minte. 

Dar înainte de asta. Părintele Cleopa i-a spus: „Pomeneşte-mă, Părinte Mina!" Şi 
era stareţul lui. Dar el: „Cum te cheamă?" N-a ştiut cum îl cheamă nici pe el, care 
era stareţ! Şi atunci a fost de uimire. Pe mine m-a ţinut minte, pentru că îi venisem 
în ajutor simţit, şi pe stareţul lui nu ştia cum îl cheamă? Dar era un om cu foarte 
mare trăire. Foarte mare trăire! 

Ei, asta a fost o întâmplare încurajatoare şi am înţeles cât este de conştiincios şi 
cât este de folos; cât este de urmat pentru noi toţi, ca să ne ţinem făgăduinţele. 
Dacă ne angajăm într-o pomenire, trebuie să o facem. Ăsta a fost un exemplu, cel 
puţin pentru mine, grăitor. 



Am văzut că spuneţi că pot să folosească călugării pe mireni, să-i sfătuiască, fără 
să-i judece. Ce înţelegeţi prin: „fără să-i judece"? 

-Adică: nu-i judeca pentru faptele lor rele, până într-atât. Decât numai atât, să 
iasă în evidenţă că nu e bine ce face, generalizând fapta lui rea. în tot cazul, să nu 
judece: „Vai, ticălosul, uite ce-a făcut!" înseamnă că-l judeci şi-l condamni. Şi asta e 
o greşeală. Dar când vorbeşti de greşelile cuiva, îndreptând, cu sfaturile pe care le 
dai, pe cineva, că „nu e bine să faceţi aşa şi aşa", dacă cineva e vizat că a făcut. 



tocmai el, aceste lucruri pe care le dai ca exemple, n-ai pus răutate. Şi va înţelege şi 
el ca nu e răutate. Dar nu e bine sa judeci, pe oricine ar fi. 

Mi-amintesc, din Pateric, de un pustnic, care a zis despre unul din sat, ca acela e 
râu. Şi el era un pustnic vechi. Şi a întrebat, când l-a vizitat un consâtean de-al lui: 
„Al lui cutare tot aşa râu este?" „Tot aşa, pârinte". Şi a zis: „Of, of, of!" - l-a judecat. 
Şi a plecat. La doua zile a venit îngerul şi i-a spus: „Pârinte, a murit omul acela 
despre care voi aţi spus câ e râu. Şi m-a trimis Dumnezeu sâ te întreb: unde sâ-l 
ducem? în Rai sau în iad? Câ tu l-ai judecat". Şi atunci el şi-a dat seama câ l-a 
judecat şi a fâcut o mare greşeala. Şi toata viaţa a dus o lupta de pocâinţâ mare şi 
cu dorinţa sâ-i dea Dumnezeu un semn câ este iertat. Şi nu-i dâdea deloc. 

lata, vezi ce-a fâcut? Toata osteneala lui, în pustie, a stins-o prin judecarea 
altuia. Şi acela era un mirean. Şi erau fapte rele cele pe care le fâcea. Dar nu trebuia 
sâ-l judece! 



Dar dacă cineva este eretic, trebuie judecat? 

- Acum, daca este eretic, se poate vorbi pe faţa, câci judeci erezia în sine. Care 
nu trebuie cruţata cu nimic, chiar daca - sâ zicem - un episcop are o greşeala din 
aceasta. Trebuie înfruntat. Câ nu episcop înfrunţi, ci eretic înfrunţi. 

Daca este eretic, îl judeci. Au fost judecaţi toţi ereticii ca Arie, toţi aceştia care 
au greşit şi au fost condamnaţi de Sinoadele ecumenice şi locale. 



Lumea ortodoxă de astăzi aşteaptă mai multe sentinţe de la Sfântul Sinod. în 
schimb nu se citeşte cartea lui Mihai Urzică: Minuni şi false minuni. 

- Ce-a spus Mihai Urzica în aceasta carte, despre Mânâstirea Vladimireşti este 
un mare adevâr. Acestea sunt un mare adevâr. Noi le-am trâit şi le trâim încâ, cu 
Vladimireştii şi cu maica Veronica. Sunt abateri foarte grave. Nu putem sâ stâm 
nepâsâtori. Câci daca strici una din poruncile acestea prea mici, cum spune în 
Sfânta Scriptura, prea mic te vei cinema în împărăţia cerurilor. Adicâ nu te vei putea 
mântui. E şi observaţia Sfântului loan Gura de Aur. 

Aşa câ s-au fâcut abateri foarte grave la Vladimireşti. Nu mai zic câ acum au 
intrat şi în erezii: metempsihozâ, adicâ reîncarnare, chemarea morţilor, neascultarea 
de ierarhi etc. 



Ava Isidor spunea că noaptea şi ziua îi erau lui pravilă. Chiar când era tânăr. 
Credeţi că chiar şi începătorii îi vor putea urma sfatul? 

- Ei, daca spune acolo şi un începâtor citeşte, sâ ia aminte şi el. Sigur! Nu se va 
putea face. Dar e o greşeala sâ stai nepâsâtor. Vrea sâ spunâ: „Uite, ei cât fâceau, cu 
ce râvna nemaipomenita fâceau şi eu stau nepâsâtor?" Şi la mâsura ta, încearcâ şi 
tu! Exemplul este dat deja. Nu sâ fii nepâsâtor. 



înţeleg că nu avea canon. Trezvia lui înlocuia canonul. 

- Era o hotărâre personala, în sfârşit. Cum a zis şi Sfântul Antonie cel Mare, când 
s-a aşezat seara la rugăciune şi a stat. Şi a râsârit soarele, l-a zis soarelui: „N-am 
nevoie de tine! i-a spus Antonie. De ce ai apărut?" Adicâ se rugase toata noaptea. 
„N-am nevoie de tine!" 



Un părinte spunea că era cu vasele şi, când a văzut că l-a prins mânia, a aruncat 
vasele şi a fugit. Se poate părăsi ascultarea, când simţi că te cuprinde mânia? 

- Se poate, pentru ca patima era o mare primejdie şi atunci vasele nu contau. 
Ele sunt materiale, se pot face, sau poate se regăsesc. Sigur ca da. Ferească 
Dumnezeu! Aşa de total luptau împotriva patimilor, încât nu se uitau la nimic. Da. 



Un alt frate se lupta cu duhul mândriei: „Nu cumva eşti ca Ava Antonie sau ca 
Ava Pamvo?" Sau azi: „Nu cumva eşti ca Părintele Cleopa?" 

- Ei, acum, te poţi compara. Şi acel părinte cu viaţa mare nu se supârâ câ e luat 
în comparaţie. Câci poate sa fie cu viaţa mare şi sa fie depăşit de unul care e 
necunoscut de lume. Prin trăire, prin smerenie. Da, mai ales prin smerenie. Câ şi 
cei cu viaţa mare trebuie sa fie un adânc de smerenie, o smerita smerenie 
continua. Şi lucrul acesta e liber sâ-l trâiascâ orice mic trăitor, orice mic creştin. Mic 
în funcţie, dar poate mare în trăire. Judecăţile lui Dumnezeu sunt altele! 

Tot despre mândrie: Ava Pimen zicea că înconjura satul ca să nu se mândrească 
cu gândul. Sau alţii îi puneau ulei în mâncare. Şi asta credeţi că e o strategie? 

- Despre carne se spune câ îi puneau ulei ca sâ-l smereascâ, sâ nu spunâ câ „Noi 
nu mâneam carne!" Şi ca sâ se smereascâ, îi puneau. Câ şi daca îi puneau, nu era 
mâncâtor de carne. Carnea însâ, n-o mânânci, dar trebuie foarte mare grija, sâ n-o 
defaimi. Carnea şi nunta sâ nu le defaimi, daca e cazul sâ râmai în mânâstire. 



Tot în Pateric se spune: „Dacă nu te vei asemăna locului, însuşi locul te va goni 
pe tine". 

- Trebuie sâ faci ale locului, cum se spune. Şi daca în locul acela e o viaţa de 
nevoinţâ, aşa trebuie sâ o duci, câci altfel eşti depâşit. Câ daca este un loc râu, 
acolo unde este un obicei împâ-timitor, trebuie sâ lupţi împotriva obiceiului care 
este acolo. Iar daca nu lupţi, te vei face şi pe tine împâtimit. 



Cum să luptăm să facem pace şi armonie? 

- Daca e vorba de pâcat şi de adevâr, armonia este sâ apârâm adevârul, nu 
patima. Asta nu este nearmonie, când aperi adevârul, chiar cu curaj mare. Cum se 



spune: „O data rabzi, a doua oara rabzi, a treia oara fâ-te sabie". Când te faci sabie 
nu înseamnă ca strici armonia, ci tai tocmai dezarmonia. Armonia nu poate fi decât 
în adevăr! 

Ce ne puteţi spune despre neascultare? 

- Draga, daca nu asculţi de cei pe care i-a rânduit Dumnezeu sa asculţi, este uşor 
de înţeles ca asculţi de satana. Daca spune: Cine asculta de voi, de Mine asculta, 
care e un lucru precizat, şi nu se asculta de cel care are aceasta competenţa, atunci 
omul cu siguranţa asculta de satana. Dar el zice: „Ba nu! Eu nu ascult de dracul!" 
„Ba da, asculţi! Câci starea ta de neascultare e o stare drăceasca". 

Şi, mai mult. Pravila Bisericeasca spune ca daca se continua cu împotrivirea faţa 
de ascultare, îl pune în rândul păgânilor. 

Vâ povestesc despre o poziţie extrema, în care se arata cât de necesara e 
ascultarea. Pe un frate, pentru ascultare, îl îndemna stareţul sa fure. Şi dupâ aceea, 
părintele dâdea pe ascuns înapoi. Pânâ unde merge ascultarea? încât părintele 
făcea lucrul acesta: îi încerca ascultarea. însâ este riscant. Daca părintele acela a 
fâcut-o, a fâcut-o câci ştia cu cine o face. Dar e riscant sa trimiţi sa fure, pentru ca 
trebuie sâ-l pui în tema şi pe el, mai târziu, pentru a nu se sminti. Şi nu era nici o 
paguba, pentru ca dâdea lucrurile înapoi. Dar, vezi, îi încerca ascultarea! 



în alt loc spune: „între mai mulţi nu te arăta isteţ şi dascăl, ci ucenic". Nu se 
contrazice cu „Să nu fie tăcerea ta paguba fratelui"? 

- Te găseşti în anumite împrejurări unde nu e nevoie să palavrageşti. Dar te 
găseşti şi în împre-jurări când trebuie să spui ceva: trebuie să spui adevărul, nu 
trebuie să-l laşi pe fratele tău să facă un lucru care-i stricăcios. Nu e bine aşa. Dacă 
nu vrea să se îndrepte, trebuie să înţeleagă că el va răspunde. Dacă e mult mai grav, 
atunci poţi să-ţi pui şi viaţa în joc, ca să nu facă ticăloşia aceea. 

Vă spun ce-am mai zis: o rugăciune adâncă e o tăcere adâncă şi o tăcere adâncă 
e o rugăciune adâncă. 



